Joulun perhepäivä valtaa Malmitalon! Tule aloittamaan joulun aika koko perheen voimin – tiedossa työpajoja, esityksiä ja iloista mieltä.
Joulun perhepäivä valtaa Malmitalon! Tule aloittamaan joulun aika koko perheen voimin – tiedossa työpajoja, esityksiä ja iloista mieltä. Perhepäivän ohjelma: Klo 12–15 Joulusukkapaja (Malmitalon aula) Tähtivöiden välkkyessä joulumuori kutoo sukkaa. Kutoo siihen ilonvälkettä, koristelee onnenhileillä. Mitä joulusukkaan sujautetaan? Hienoja hiutaleita? Suloisia sydämiä? Kimmellyksiä ja tähtien tuiketta? Tule askartelemaan koristeellinen joulusukka-kortti, johon voit piilottaa kivoimmat kimalteet ja hauskimmat hituset. Työpajan ohjaus ja suunnittelu: Runoropinoita/Ulla-Maija Vanhala Klo 12–15 Joulun grafiikkapaja (Malmitalon kokoushuone 3) Koko perheen grafiikan paja, jossa voi tehdä joulukortteja ja taidetta pukinkonttiin. Työpajan ohjaus ja suunnittelu: Pohjois-Helsingin kuvataidekoulu Klo 12–15 Joulun minikranssi: Kuivakukkia ja kimallusta! (Malmitalon kokoushuone 3) Tervetuloa loihtimaan lumoavia joulukoristeita yhdessä koko perheen kanssa! Askartele kimaltelevia minikransseja, joita voit koristella kuivakukilla, koristenauhoilla tai suloisilla helmillä. Pienen joulukoristeen voit ripustaa kuuseen tai kotia koristamaan. Työpajan täyttävät luonnonmateriaalit, joulun ajanlämpö sekä tunnelmalliset jouluvalot. Koristeella voit ilahduttaa itseäsi tai antaa lahjaksi ystävälle! klo 12–13 Malmin Varustamon Elävä Joulukalenteri (HUOM! Malmin Varustamolla, Pekanraitti 16) Malmin Varustamon Elävä Joulukalenterissa tontut Täystuho ja Tunnollinen avaavat 1. adventin tapahtumia laulujen ja leikkien avulla. Tarjolla glögiä/mehua ja pipareita. Lämpimästi tervetuloa virittäytymään joulun odotukseen tonttujen seurassa. Esitykset: Klo 13 Maltti ja Valtti Malmitalon pienessä salissa, vapaa pääsy Klo 15 Paavo Virtanen ja Pimeys Malmisalissa, maksullinen, lisätiedot ja liput täällä